La data de 28 martie 2024, polițiștii din cadrul Secției de Poliție Rurală nr. 1 Botoșani au oprit pentru control, pe drumul public din comuna Mihai Eminescu, o autoutilitară condusă de un bărbat, de 42 de ani, din municipiul Botoșani, care transporta material lemnos. În urma verificărilor efectuate s-a stabilit faptul că acesta transporta peste un metru cub de material lemnos, fără a avea aviz de însoțire a mărfii. Față de bărbat a fost dispusă măsura sancționării contravenționale, cu amendă în valoare de 1.000 de lei, iar materialul lemnos a fost supus confiscării.